इस दौरान वन अरण्यपाल हमीरपुर वृत अनिल जोशी, वन मंडलाधिकारी ऊना यशुदीप सिंह सहित विभिन्न विभागों और संस्थाओं के प्रतिनिधियों ने हिस्सा लिया। वन विभाग के इस अभियान के दौरान ऊना जिला में 11 स्थानों पर 50 हजार पौधे रोपित किए जाएंगे। इसके अलावा स्थानीय लोगों के सहयोग से 40 हजार खैर के पौधे लोगों की मलकीयत भूमि में रोपित किए जाएंगे। वीरेंद्र कंवर ने जनता से पेड़ पौधे लगाने की अपील की। उन्होंने कहा कि मानव जीवन की सुरक्षा के लिए वन व पर्यावरण का संरक्षण अति आवश्यक है। आत्मीयता से इनमें सहभागिता दर्ज कर उन्हें अपने शिक्षण में भी शामिल करे।